REGOLAMENT TAL-KUMMISSJONI (KE) Nru 605/2006
tad-19 ta’ April 2006
li jemenda r-Regolament (KE) Nru 349/2003 li jissospendi l-introduzzjoni fil-Komunità ta’ kampjuni ta’ ċerti speċijiet ta’ fawna u flora selvaġġi
IL-KUMMISSJONI TAL-KOMUNITAJIET EWROPEJ,
Wara li kkunsidrat it-trattat li stabbilixxa l-Komunità Ewropea,
Wara li kkunsidrat ir-Regolament tal-Kunsill (KE) Nru 338/97 tad-9 ta’ Diċembru 1996 dwar il-protezzjoni ta’ l-ispeċijiet tal-fawna u flora selvaġġi billi jkun irregolat l-kummerċ fihom (1) u, b’mod partikolari, l-Artikolu 19(2) tiegħu,
Wara li kkonsultat il-Grupp ta’ Reviżjoni Xjentifiku,
Billi:
(1)
L-Artikolu 4(6) tar-Regolament (KE) Nru 338/97 jipprovdi li l-Kummissjoni tista’ tistabbilixxi restrizzjonijiet fuq l-introduzzjoni ta’ ċerti speċijiet fil-Komunità skond il-kondizzjonijiet stipulati fil-punti (a) sa (d) tiegħu. Barra minn hekk, miżuri ta’ implimentazzjoni għal tali restrizzjonijiet ġew stipulati fir-Regolament tal-Kummissjoni (KE) Nru 1808/2001 tat-30 ta’ Awwissu 2001 li stabbilixxa regoli dettaljati fir-rigward ta’ l-implimentazzjoni tar-Regolament tal-Kunsill (KE) Nru 338/97 għall-ħarsien ta’ l-ispeċijiet tal-fawna u flora selvaġġi billi jirregola l-kummerċ fihom (2).
(2)
Elenku ta’ l-ispeċijiet li l-introduzzjoni tagħhom fil-Komunità huwa sospiż kien stabbilit permezz tar-Regolament tal-Kummissjoni (KE) Nru 349/2003 tal-25 ta’ Frar 2003 li ssospenda l-introduzzjoni fil-Komunità ta’ kampjuni ta’ ċerti speċijiet ta’ fawna u flora selvaġġi (3).
(3)
Fid-dawl ta’ tagħrif riċenti, il-Grupp ta’ Reviżjoni Xjentifiku ikkonkluda li l-istatus ta’ konservazzjoni ta’ ċerti speċijiet elenkati fl-Annessi A u B tar-Regolament (KE) Nru 338/97 ikun ipperikolat b’mod serju jekk l-introduzzjoni tagħhom fil-Komunità minn ċerti pajjiżi ma tiġix sospiża. Għalhekk, l-introduzzjoni ta’ l-ispeċijiet li ġejjin għandħa tiġi sospiża: Ursus thibetanus mill-Federazzjoni Russa; Cryptoprocta ferox, Scaphiophryne gottlebei, Euphorbia banae u E. kondoi mill-Madagaskar; Panthera leo mill-Etjopja; Balaeniceps rex, Grus carunculatus u Chamaeleo fuelleborni mir-Repubblika Magħquda tat-Tanżanija; Poicephalus gulielmi mill-Kongo; Accipiter melanoleucus, A. ovampensis, Aviceda cuculoides, Hieraaetus ayresii, H. spilogaster, Macheiramphus alcinus, Spizaetus africanus, Urotriorchis macrourus, Falco chicquera, Asio capensis, Bubo lacteus, B. poensis, Glaucidium perlatum, Scotopelia peli u Python regius mill-Ginea; Sagittarius serpentarius and Varanus exanthematicus mit-Togo; Agapornis pullarius mir-Repubblika Demokratika tal-Kongo; Cuora galbinifrons miċ-Ċina; Heosemys spinosa, Leucocephalon yuwonoi, Siebenrockiella crassicollis, Liasis fuscus, Euphyllia cristata, E. divisa, E. fimbriata, Hydnophora microconos u Scolymia vitiensis mill-Indoneżja; Geochelone pardalis mill-Uganda u ż-Żambja; Uromastyx geyri mill-Mali u n-Niġer; Cordylus mossambicus, C. vittifer, Tridacna maxima u T. squamosa mill-Możambik; Dendrobates pumilio min-Nikaragwa; Hippopus hippopus mill-Vanwatu; Hippopus hippopus, Tridacna gigas u T. maxima mit-Tonga u l-Vjetnam; Tridacna crocea, T. derasa, T. maxima u T. squamosa mill-Fiġi u l-Vanwatu; Tridacna crocea mit-Tonga; Tridacna maxima mill-Istati Federati tal-Mikroneżja u l-Gżejjer Marshall; Tridacna tevoroa mit-Tonga u Catalaphyllia jardinei mill-Gżejjer Solomon.
(4)
Il-Grupp ta’ Reviżjoni Xjentifiku kkonkluda wkoll li, fid-dawl ta’ l-aħħar tagħrif disponibbli, is-sospensjoni ta’ l-introduzzjoni, fil-Komunità, ta’ l-ispeċijiet li ġejjin ma għandiex tkun aktar meħtieġa: Galago senegalensis miġ-Ġibuti; Galagoides demidoff mill-Kenja u s-Senegal; Callithrix argentata mill-Paragwaj; Saguinus labiatus mill-Kolombja; Callicebus torquatus mill-Ekwador; Cebus albifrons mill-Gujana; Cebus capucinus and Aratinga solstitialis mill-Veneżwela; Cebus olivaceus mill-Peru; Allenopithecus nigroviridis mill-Pajjiżi kollha fejn jinstab; Colobus guereza mill-Ginea Ekwatorjali; Lophocebus albigena mill-Kenja; Papio hamadryas u Hippopotamus amphibius mill-Liberja; Cynogale bennettii minn Singapor; Ara ararauna mit-Trinidad u Tobago; Neophema splendida mill-Awstralja; Poicephalus gulielmi mir-Repubblika Demokratika tal-Kongo; Geochelone chilensis, Homopus areolatus, H. boulengeri, H. femoralis, H. signatus, Kinixys natalensis and Psammobates spp. mill-Pajjiżi kollha fejn jinstab; Geochelone denticulata mill-pajjiżi kollha fejn jinstab ħlief għall-Bolivja u l-Ekwador; Geochelone elegans mill-pajjiżi kollha fejn jinstab ħlief għall-Pakistan; Kinixys belliana mill-pajjiżi kollha fejn jinstab ħlief għall-Możambik u l-Benin; Kinixys erosa mill-pajjiżi kollha fejn jinstab ħlief għat-Togo; Kinixys homeana mill-pajjiżi kollha fejn jinstab ħlief għall-Benin; Manouria emys mill-pajjiżi kollha fejn jinstab ħlief għall-Bangladexx, l-Indja, l-Indoneżja, l-Mijanmar u t-Tajlandja; Testudo horsfieldii mill-pajjiżi kollha fejn jinstab ħlief għaċ-Ċina, il-Pakistan u l-Każakstan; Manouria impressa mill-pajjiżi kollha fejn jinstab ħlief għall-Vjetnam; Phelsuma cepediana u P. trilineata mill-Madagaskar; Phelsuma edwardnewtonii mill-Mawrizju; Varanus albigularis mill-Leżoto; Varanus rudicollis mill-Filippini; Ptyas mucosus mill-Indoneżja u Dactylorhiza incarnata minn-Norvegja.
(5)
Ir-Regolament (KE) Nru 338/97 kif l-aħħar emendat mir-Regolament tal-Kummissjoni (KE) Nru 1332/2005 jipprovdi inter alia għat-trasferiment ta’ Cacuta sulphurea u Pyxis arachnoides mill-Anness V għall-Anness A u t-tneħħija ta’ Agopornis roseicollis mill-Annessi. Għalhekk is-sospensjoni fir-rigward ta’ dawn l-ispeċijiet ma tibqgħax meħtieġa.
(6)
Il-pajjiżi ta’ oriġini ta’ l-ispeċijiet li huma soġġetti għal restrizzjonijiet ġodda fir-rigward ta’ l-introduzzjoni fil-Komunità skond dan ir-Regolament ġew konsultati.
(7)
L-Anness tar-Regolament (KE) Nru 349/2003, għalhekk, għandu jiġi emendat kif meħtieġ u, għal ragunijiet ta’ ċarezza, jinbidel.
(8)
Il-miżuri previsti f’dan ir-Regolament huma skond l-opinjoni tal-Kumitat dwar il-Kummerċ fil-Fawn u Flora Selvaġġi.
ADOTTAT DAN IR-REGOLAMENT:
Artikolu 1
L-Anness ta’ dan ir-Regolament jidħol minflok l-Anness tar-Regolament (KE) Nru 349/2003.
Artikolu 2
Dan ir-Regolament għandu jidħol fis-seħħ fl-20 jum wara dak li fih jiġi ppubblikat fil-Ġurnal Uffiċjali tal-Komunità Ewropea.
Dan ir-Regolament għandu jorbot fl-intier tiegħu u huwa applikabbli fl-Istati Membri kollha.
Magħmul fi Brussell, nhar id-19 ta’ April 2006.